cyanic-selkie/wikianc huggingface dataset:
Արթուր Ուելսլի Վելինգթոն
Վաթերլոոյի ճակատամարտ
Կայսերական գվարդիայի մնացորդները փախուստի դիմեցին։ «''La Garde recule. Sauve qui peut''!» («Գվարդիան նահանջում է. Փրկվեք, ով կարող է!») շշմեցուցիչ նորության հետ միասին ֆրանսիական շարքերում խուճապ սկսվեց։ Վելինգթոնը բարձրացավ Կոպենհագեն մականունով իր ձիու ասպանդակին և սկսեց գլխարկով թափահարել։ Դա պայմանականորեն նշանակում էր` դաշնակից զորքերի բոլոր շարասյուներն անցնեն հարձակման, իսկ պրուսական զորքն արդեն գրավել էր ֆրանսիական դիրքերը արևելքում։ Ֆրանսիական բանակը խառնաշփոթ ձևով փախչում էր ռազմի դաշտից։ Վելինգթոնը և Բլյուխերը հանդիպեցին Բել Ալյանս իջևանատանը, ճանապարհի վրա, որը հատում էր ռազմադաշտը հյուսիսից հարավ, և պայմանավորվեցին, որ պրուսկան բանակը պետք է հետապնդի նահանջող ֆրանսիական բանակին դեպի հետ` դեպի Ֆրանսիա։
Հակասություններ
Պատմաբանները վիճում են, թե արդյո՞ք պետք էր, որ Նապոլեոնը 33000 զինվորներին մարշալ Գրուշայի գլխավորությամբ ուղարկեր պրուսիացիների առաջը կտրելու համար։ Հունիսի 16-ին Բլյուխերին Լինյիի մոտ ջախջախելով և դաշնակիցներին ստիպելով դեպի պրուսիացիներից կողմը նահանջել, Նապոլեոնը չէր կարող չհասկանալ, որ ռազմադաշտում միավորված դաշնակիցներին հնարավոր է, որ չհաղթեր։ Նմանապես Վելինգթոնը նույնպես կարող էր առավելապես հոլանդացիներից և բելգիացիներից կազմված 17000  զինվորներին և հրետանին թողնել իրենից 13 կմ հեռավորության վրա` Խալեում, Մոն Սեն Ժանից դեպի հյուսիս-արևմուտք, այն դեպքի համար, եթե ֆրանսիացիները սկսեին հարձակվել Մոնս-Խալե-Բրյուսել ուղղության վրա ։
Պետական գործունեություն
Վերադառնալով հայրենիք Վելինգթոնը կրկին մտավ քաղաքականության մեջ։ 1818 թվականի դեկտեմբերի 26-ին նա ստացավ գեներալ-ֆելդցեյխմեյստերի` Սպառազինությունների պալատի (Board of Ordnance) ղեկավարի պաշտոն` թորի կուսակցության անդամ լորդ Լիվերպուլի կառավարությունում ։ Սպառազինությունների պալատը պատասխանատու էր բրիտանական բանակի և թագավորական նավատորմի ռազմամթերքի, զենքի, հանդերձանքի ու ռազմական նյութերի համար։ Վելինգթոնի պատասխանատվության տակ էր մտնում նաև հրանոթների տրանսպորտը, ափամերձ ամրոցների խնամքը, հրետանային ու ինժեներական զորքերի կառավարումը և ռազմաուսումնական քարտեզների թողարկումը։ Բացի այդ, 1819 թվականի հոկտեմբերի 9-ին Վելինգթոնը դարձավ Պլիմուտի մարզպետ ։
1818 և 1822 թվականներին Վելինգթոնը մասնակցել է Աախենի և Վերոնայի կոնգրեսներին։ 1826 թվականին նա ուղարկվել է Ռուսաստան` կայսր Նիկոլային գահ բարձրանալու կապակցությամբ շնորհավորելու համար։
Վարչապետ
Վելինգթոնը հետագայում` ապագա վարչապետ Ռոբերտ Պիլի հետ մեկտեղ, թորի կուսակցության ազդեցությունը ավելացնող անդամների թվում էր։ 1828 թվականին նա հեռացավ գլխավոր հրամանատարի պաշտոնից և հունվարի 22-ին դարձավ Մեծ Բրիտանիայի վարչապետ ։ Ռոբերտ Պիլը, որը նրա նախկին երկարաժամկետ դաշնակիցն էր, դարձավ ներքին գործերի քարտուղար (ներքին գործերի նախարար)։
Իր վարչապետության առաջին յոթ ամիսների ընթացքում Վելինգթոնը չէր բնակվում իր պաշտոնական նստավայրում` Դաունինգ-սթրիթ 10 հասցեում, քանի որ այն չափազանց նեղ էր համարում։ Վելինգթոնը նստավայր տեղափոխվեց միայն այն պատճառով, որ նրա տունը` Էպսլի հաուսը, մեծ վերանորոգման և վերակառուցման էր ենթակա։ Վարչապետի պաշտոնում նա մեծ նպաստ է ունեցել Քինգս քոլեջի հիմնադրման գործում։ 1829 թվականի հունվարի 20-ին Վելինգթոնը նշանակվել է Հինգ նավահանգիստների պահապան լորդ, որն առավելապես արարողակարգային պաշտոնում էր ։ Վելինգթոնը շարոնակում էր մնալ պահպանողական դիրքերում և վախեցենում էր, որ Ֆրանսիայի Հուլիսյան հեղափոխության անարխիան կարող էր տարածվել ամբողջ Եվրոպայում։
Կաթոլիկների էմանսիպացիա
Կաթոլիկների էմանսիպացիայի տակ հասկացվել է Միացյալ Թագավորությունում կաթոլիկներին գրեթե լիարժեք քաղաքացիական իրավունքներ շնորհելը։ Կաթոլիկների իրավունքները Մեծ Բրիտանիայում սահմանափակվում էին 16-17-րդ դարերից Միանմանության ակտով, Երդման ակտով և այլ պատժիչ օրենքներով։ Իռլանդիայում 19-րդ դարի սկզբին սկսվեց հանուն կաթոլիկների էմանսիպացիայի շարժում։ 1828 թվականին Խորհրդարանական ընտրությունների Քլեր ընտրատարածքի նախնական ընտրություններում երկու ընտրված պատգամավորներից մեկը անսպասելիորեն դարձավ Դենիել Օ՛Կոննելը, որը բաց կաթոլիկ էր և էմանսիպացիայի կողմնակից։ Սակայն իր դավանանքից ելնելով նա չէր կարող մասնակցել Համայնքների պալատի նիստերին։
Ե՛վ դուքս Վելինգթոնը, և՛ Ռոբերտ Պիլը, թեև ամենևին էլ չէին տոչորվում կաթոլիկներին ավելի շատ իրավունքներ տալու ցանկությամբ, տեսնում էին, որ Օ՛Կոննելին Խորհրդարանի նիսերին մասնակցելու մերժումը Իռլանդիայում կառաջացներ մեկ ապստամբություն ևս, որի բնակչության 85 %-ը դավանում էին կաթոլիկություն։
Լորդերի Պալատում Վելինգթոնը բախվեց էմանսիպացիայի կատաղի դիմադրության։ Այնտեղ նա արտասանել է իր քաղաքական կարիերայի լավագույն ելույթներից մեկը ։ Շնորհիվ իր իռլանդական ծագման, նա հասկանում էր կաթոլիկների վիրավորավածությունը։ 1807-1809 թվականներին լինելով Իռլանդիայի պետական քարտուղար, նա խոստացել էր, որ հնարավորինս «մեղմ» կկիրառվեն պատժիչ օրենքները։ Կաթոլիկների էմանսիպացիայի օրինագիծն անցավ 105 ձայների գերակշռությամբ։ Շատ թորիականներ դեմ էին քվեարկել, և օրենքն անցավ միայն վիգերի աջակցության շնորհիվ ։ Վելինգթոնը սպառնում էր հրաժարական տալ վարչապետի իր պաշտոնից, եթե Գեորգ IV թագավորը չստորագրի օրենքը ։
Վինչիլսիի կոմս Ջորջ Ֆինչ Հաթոնը (George Finch-Hatton, 10th Earl of Winchilsea, 1791-1858) Քինգս քոլեջի քարտուղարին գրած նամակում դուքսին մեղադրել էր այն բանում, որ, իբր, նա «նենգ նպատակներ ունի ոտնձգություն անել մեր ազատության վրա և պապությունը մտցնել մեր պետության յուրաքանչյուր հատվածում» ։ «Standard» թերթում այդ նամակի հրապարակումից հետո Վելինգթոնն առանց հապաղելու մենամարտի հրավիրեց Վինչիլսիին։ 1829 թվականի մարտի 21-ին Վելինգթոնը և Վինչիլսին հանդիպեցին Բաթերսիի դաշտերում (Battersea Park, այժմ Բաթերսի պարկ)։ Երբ կրակելու ժամանակն էր, դուքսը նշան բռնեց, իսկ կոմս Վինչիլսին ձեռքը չշարժեց։ Դուքսը նշանակետից խիստ աջ կրակեց (Վելինգթոնը հայտնի էր որպես վատ հրաձիգ և ավելի ուշ պնդել է, որ միտումնավոր է վրիպել։ Նրանք, ովքեր համակրում էի Վինչիսլիին, պնդել են, որ դուքսն իրականում ցանկացել էր սպանել, բայց վրիպել էր)։ Ինքը` Վինչիսլին, կրակելու իր հերթի ժամանակ ձեռքը բարձրացրեց և կրակեց օդ. այս մասին նա պայմանավորվել էր մարտավկայի հետ մենամարտից անմիջապես առաջ ։ Պատիվը պաշտպանված էր և Վինչիլսին Վելինգթոնից գրավոր ներողություն խնդրեց։
Խորհրդարանական բարեփոխում 1832 թվական
1831 թվականին վիգերի կառավարությունը մտցրեց խորհրդարանական բարեփոխման օրինագիծ, որով լուծարվեցին «փտած բնակավայրերի» մի մասը և ավելացավ ընտրողների թիվը։ Թորի կուսակցությունը օրինագծի ընդունմանը ընդդիմացավ և, մասնավորապես, համառորեն դեմ էր Վելինգթոնը։ Օրինագիծն համայնքների պալատում անցավ երկրորդ ընթերցմամբ ընդամենը մեկ ձայնի առավելությամբ, և խրվեց փոփոխությունների մեջ։ Չարլզ Գրեյի կառավարությունը թագավորին համոզեց խորհրդարանը լուծարել։ Հաջորդ խորհրդարանում, որն ընտրվեց նույն` 1831 թվականի գարնանը, վիգերն ունեին բացահայտ առավելություն։ Նոր համայնքների պալատը օրինագիծ ընդունեց, սակայն այն մերժեց լորդերի պալատը։ Երկիրը համակվեց ժողովրդական ելույթների ալիքով։ Ֆուքսի Էպսլի հաուս նստավայրը ենթարկվեց ցուցարարների հարձակմանը 1831 թվականի ապրիլի 27-ին և կրկին` հոկտեմբերի 12-ին։ Ամբոխը ջարդուփշուր էր արել տան պատուհանները ։
Օրինագծի երրորդ տարբերակը համայնքների պալատ մտավ 1832 թվականի մարտին, սակայն կրկին մերժվեց լորդերի պալատի կողմից։ Դրանից հետո՝ 1832 թվականի մայիսի 9-ին վարչապետ Գրեյը հրաժարական տվեց, Վիլհելմ IV-ը Վելինգթոնին  հանձնարարեց նոր կաբինետ ձևավորել։ Հետագա ժամանակաշրջանը հայտնի դարձավ որպես «Մայիսյան օրեր». եղան ժողովրդական հուզումներ, հարկերը չվճարելու, թղթադրամներն Անգլիայի բանկին հանձնելու և դիմացը ոսկի պահանջելու կոչեր։ Ցուցարարների նշանաբանն էր. «Կանգնեցրեք դուքսին, գնացեք ոսկու ետևից!» («Stop the Duke; go for gold!»): Անգլիայի բանկը ստիպված էր հանձնել 7 մլն ֆունտ ստեռլինգ գումարի արժողության ոսկի։ Այս պայմաններում Վելինգթոնը չէր կարող նոր կառավարություն ձևավորել և մայիսի 15-ին հրաժարական տվեց։ Գրեյը կրկին վարչապետ դարձավ։ Թագավորը համաձայնեց որպես բացառիկ միջոց մեծապես ընդլայնել լորդերի պալատը, մի քանի տասնյակ վիգերի նոր լորդեր դարձնելով, բայց կառավարությունից գաղտնի թորի լորդերի շրջանում նամակ տարածեց, որում կոչ էր անում հավանություն տալ օրենքին և նախազգուշացնում էր հրաժարվելու հետևանքների մասին։ Էպսլի հաուսում հունիսին նույնիսկ դրվել էին երկաթյա ամուր փեղկեր, որ կատաղած ամբոխը պատուհանները կրկին չկոտրեր, սակայն 1832 թվականի հունիսի 7-ին լորդերի պալատը, վերջապես, հավանության արժանացրեց խորհրդարանական բարեփոխման օրենքը։
Վելինգթոնը երբեք չհաշտվեց փոփոխության հետ։ Ասում են, որ երբ ըստ նոր օրենքի ընտրված խորհրդարանը հավաքվել էր առաջին նիստին, Վելինգթոնն ասել է. «Ես կյանքում երբեք չեմ տեսել այդքան սարսափելի վատ գլխարկներ» ։
Հրեաների էմանսիպացիա
Հրեաների քաղաքացիական իրավունքների անհավասարության չեղյալ հայտարարելու վերաբերյալ օրինագծի քննարկումների ժամանակ Վելինգթոնը դեմ հանդես գալով 1833 թվականի օգոստոսի 1-ին Լորդերի պալատում հայտարարել է. «...սա քրիստոնեական երկիր է և քրիստոնեական խորհրդարան, և նման քայլը կհանգեցնի նրանց այդ հատկանիշի ոչնչացմանը»։ Ու նաև «ես չեմ տեսնում այդ օրինագիծը ընդունելու որևէ հիմք, իսկ դա նշանակում է, որ դեմ եմ քվեարկելու»։ Օրինագիծը մերժվել է 104 կողմ ընդդեմ 54-ի։
Հրեաների էմանսիպացիան Մեծ Բրիտանիայում տեղի է ունեցել միայն 1890 թվականին։
Պահպանողականների կառավարություն
Վելինգթոնն իր տեղն աստիճանաբար զիջեց թորի առաջնորդ Ռոբերտ Պիլին, որը ժամանակակից պահպանողական կուսակցության հիմնադիրն է հանդիսանում։ Երբ 1834 թվականին թորիները իշխանության վերադարձան, Վելինթոնը հրաժարվեց վարչապետի պաշտոնից և թագավորին խորհուրդ տվեց ընտրել Պիլին ։ Սակայն Պիլն այն ժամանակ գտնվում էր Իտալիայում և երեք շաբաթ՝ 1834 թվականի նոյեմբերին և դեկտեմբերին, վարչապետի պարտականությունները կատարում էր Վելինգթոնը և փոխարինում էր մի շարք այլ նախարարություններին։ Պիլի առաջին կառավարությունում (1834-1835 թվականներին) Վելինգթոնը Արտաքին գործերի պետական քարտուղարն (նախարար) էր, երկրորդում (1841-1846)՝ առանց պորտֆելի նախարար և Լորդերի պալատի առաջնորդ։ Բացի այդ 1842 թվականի օգոստոսի 15-ին Վելինգթոնը կրկին նշանակվեց Բրիտանական բանակի գլխավոր հրամանատար, երբ լորդ Ռոլանդ Հիլը հրաժարական է տվեց։
Հրաժարական
1846 թվականին Վելինգթոնը հեռացավ ակտիվ քաղաքական կյանքից, սակայն շարունակեց մնալ գլխավոր հրամանատարի պաշտոնում և 1848 թվականին կարճ ժամանակով կրկին հայտնվեց ուշադրության կենտրոնում, երբ օգնում էր եվրոպական հեղափոխությունից Լոնդոնը պաշտպանելու համար կազմակերպված զորահավաքին ։
Պահպանողական կուսակցությունը 1846 թվականին պառակտվել էր «հացի օրենքների» վերացման հարցում։ Վելինգթոնը և նախկին կառավարության անդամների մեծ մասը սատարում էին Ռոբերտ Պիլին, բայց պահպանողական պատգամավորների մեծ մասը` լորդ Դերբիի գլխավորությամբ, հովանավորչական տուրքերը թողնելու կողմնակից էր։ Հացի օրենքները խորհրդարանը չեղյալ հայտարարեց։ 1852 թվականի փետրվարին լորդ Դերբին գլխավորեց նոր կառավարությունը։ 82-ամյա Վելինգթոնը, որի լսողությունն այդ ժամանակ շատ վատ էր, Լորդերի պալատում նոր նախարարների ցուցակի ընթերցման ժամանակ, որոնց մեծ մասը կառավարության մեջ առաջին անգամ էին հայտնվել, ամեն անգամ նոր ազգանուն ընթերցելիս, բարձրաձայն հարցնում էր. «Ո՞վ։ Ո՞վ»։ Լորդ Դերբիի այս կաբինետն այդպես էլ ստացավ «Ո՞վ, ո՞վ կառավարություն» մականունը ։
1850 թվականի օգոստոսի 31-ին Վելինգթոնը դարձավ Հայդ-պարկի և Սենթ Ջեյմսի պարկի գլխավոր հսկիչ ։ Նա նաև շարունակում էր մնալ գլխավոր հրամանատար, Թաուերի մարզպետ, հինգ նավահանգիստների պահապան-լորդ և Օքսֆորդի համալսարանի կանցլեր (1834 թվականից), ինչպես նաև 33-րդ հետևակային գնդի գնդապետ (գունդն ավելի ուշ ստացել է Վելինգթոնի գունդ անունը) (1806 թվականի փետրվարի 1-ից) և պահակազորային նռնակաձիգների գնդի գնդապետ (1827 թվականի հունվարի 22-ին)
1831 թվականին քաղցկեղից մահացավ Վելինգթոնի կինը` Քիթին։ Չնայած նրանց ընդհանուր առմամբ ապերջանիկ հարաբերություններին, Վելինգթոնը վշտացել էր նրա մահվամբ ։ Նա մխիթարություն էր փնտրում հուշագրողուհի Հարիեթ Արբաթնոնտի հետ ջերմ հարաբերությունների մեջ, ով Վելինգթոնի դիվանագետ և կուսակից ընկերոջ` Չարլզ Արբեթրոտի կինն էր ։ Ուսումնասիրողները հերքում են, որ Հարիեթը դուքսի սիրուհին է եղել ։ 1834 թվականին խոլերայի համաճարակի ժամանակ Հարիեթի մահը մեծ հարված էր ինչպես դուքսի, այնպես էլ նրա ամուսնու համար ։ Երկու ամուրիներն իրենց կյանքի հետագա վերջին տարիներն անցկացրեցին միասին Էպսլի հաուսում
Կուսակցություններից հեռու մնալով, Վելինգթոնը միջնորդի դեր էր կատարում, և ինքը` թագուհի Վիկտորիան դժվար հարցերի դեպքում խորհուրդների համար նրան էր դիմում։ Վելինգթոնը հանճարեղ մարդ չէր, բայց ուշագրավ միտք ուներ, առողջ պարտքի գիտակցություն և, հատկապես, աննկուն հաստատակամություն։ Նրա նախկին ժողվրդականություն չվայելելը մնացել էր անցյալում, և նա ժողովրդի սերն ու հարգանքն էր վայելում, երբ վրա հասավ մահը։
Մահ և հուղարկավորություն
Վելինգթոնը մահացել է 1852 թվականի սեպտեմբերի 14-ին, 83 տարեկան հասակում, մի շարք էպիլեպտիկ ջղաձգումներից առաջացած հետևանքների արդյունքում ։
Չնայած կյանքում նա տանել չէր կարողանում ճամփորդությունները (այն բանից հետո, երբ առաջին երկաթուղային վթարի հետևանքով Ուլիամ Խասկիսոնի մահվան ականատես էր եղել), նրա մարմինը Լոնդոն է տեղափոխվել գնացքով, որտեղ նրա համար կազմակերպվել է պետական հուղարկավորություն։ Միայն մի քանի բրիտանացիներ են արժանացել նման պատվի (այդ թվում էր Նելսոնը, Չերչիլը), և դա եղել է Մեծ Բրիտանիայի հերալդիկական պետական հուղարկավորություններից վերջինը։ Այն տեղի է ունեցել 1852 թվականի նոյեմբերի 18-ին ։ Հուղարկավորության ժամանակ ասեղ գցելու տեղ չի եղել, Թեննիսոնի «Դուքս Վելինգթոնի մահվան ձոն» բացառիկ գովքը վկայում է մահվան պահին ունեցած նրա բարձրագույն կարգավիճակի մասին։ Նրա մարմինը տեղադրվել է լաքսենիտից (գրանիտի հազվագյուտ տեսակ) պատրաստված սարկոֆագի մեջ, սբ Պողոս տաճարում լորդ Նելսոնի կողքին ։
Վելինգթոնի դագաղը զարդարված է եղել այդ դեպքի կապակցությամբ հատուկ արված դրոշներով։ Նրանցից մեկը պրուսական էր, որն առաջին համաշխարհայինի ժամանակ հեռացվեց և հետ չվերադարձվեց ։
Նրա մահից հետո իռլանդական և անգլիական թերթերը սկսել են վիճել այն մասին, թե Վելինգթոնը իռլանդական ծագում ունի, թե՞ անգլիական ։ Կենդանության օրոք նա բացահայտ կերպով արտահայտել է իր դժգոհությունը, երբ նրան իռլանդացի են անվանել ։
Անհատական հատկանիշներ
Վելինգթոնն արթնանում էր վաղ, չէր սիրում արթնանալուց հետո անկողնում պառկած մնալ, նույնիսկ եթե բանակը երթի չէր դուրս գալու ։ Անգամ այն ժամանակ, երբ 1815 թվականին քաղաքացիական կյանքի էր անցել, նա քնում էր արշավային անկողնում, որն այժմ կարելի է տեսնել Վալմեր ամրոցում, որտեղ մահացել է դուքսը ։ Գեներալ դե Ալավան բողոքել է այն մասին, թե Վելինգթոնն այնքան հաճախ էր ասում, որ բանակը կարող է շարժվել «լուսաբացին», ճաշին «սառը միս» ուտել, որ նա սկսել էր վախենալ այդ երկու արտահայտություններից ։ Արշավների ժամանակ նա հազվադեպ էր ինչ-որ բան ուտում նախաճաշից մինչև ընթրիք։ Պորտուգալիա նահանջի ժամանակ 1811 թվականին նա սնվում էր «սառը մսով ու հացով», ի հուսահատություն շտաբի, որը սնվում էր նրա հետ միասին ։ Ընդ որում, նա միայն լավ գինի էր խմում, ընթրիքին հաճախ մի շիշ խմում էր, որ այն ժամանակներում չէր համարվում չափից ավելի ։
Նա հազվադեպ է հասարակության մեջ ցուցադրել իր զգացմունքները և հաճախ ներողամիտ է եղել իրենից ավելի քիչ իրավասու կամ ավելի ցածր ծագում ունեցողների նկատմամբ (գրեթե ամեն մեկը պակաս բանիմաց էր, քան նա)։ Սակայն 1812 թվականին` Սալամանկայի ճակատամարտից առաջ Ալավան ականատես է եղել մի միջադեպի, երբ Վելինգթոնը թռչնի ոտք էր ուտում և միաժամանակ խոշորացնող խողովակով հետևում էր ֆրանսիական բանակի զորաշարժին։ Նա նկատել էր, որ իրենց ձախ թևում ֆրանսիացիների դիրքերը չափից շատ ձգված են, և հասկացել էր, որ այդ տեղում կարելի է հաջողությամբ հարձակվել նրանց վրա։ Նա օդ նետելով հավի ոտքը բղավել էր. «Les français sont perdus!» («Ֆրանսիացիները պարտվեցին !») ։ Մեկ այլ անգամ, 1814 թվականին` Թուլուզի ճակատամարտից հետո, համհարզից Նապոլեոնի հրաժարականի լուրը ստանալով, նա սկսել էր իմպրովիզացիոն ֆլամենկո պարել, կրունկների վրա պտտվելով և մատները ճտտացնելով ։
Չնայած խիստ արտաքինին և երկաթյա կարգապահությանը (նա դատապարտում էր զինվորների զվարճանքը «գրեթե անձնական կարծիքի արտահայտման նման»), Ուելսլին հոգում էր իր զինվորների մասին. Պորտուի և Սալամանկայի ճակատամարտերից հետո, բարդ տեղանքում հակառակորդի հետապնդման դեպքում իր բանակի անխուսափելի կորուստները կանխատեսելով, նա հրաժարվեց ֆրանսիացիներին հետապնդել։ Բադախոսի ճակատամարտից հետո միակ անգամն է եղել, որ նա իր վշտակցությունը հրապարակային արտահայտել է։ Նա արտասվել է անգլիացիների դիակները խրամատների մոտ տեսնելով։ Վիտորիի ճակատամարտից հետո նա իր խոսքով դիմել է զինվորներին, որտեղ նրանց անվանել է «Մոլորակի թափոններ», որը պայմանավորված էր ինչպես նրանց կողմից շարքերը թողնելով, այնպես էլ կողոպտիչների նկատմամբ զայրույթով։ Նա բացեիբաց արտահայտել է իր վիշտը Վաթերլոոյի ճակատամարտից հետո, ինչպես իր անձնական բժշկի, այնպես էլ հետագայում նրա ընտանիքի առաջ։ Չցանկանալով շնորհավորհանքներ լսել, կոմսը արցունքների հեղեղ է թափել, նրա մարտական ոգին կոտրվել էր ճակատամարտում ունեցած խոշոր կորուստներից և անձնական կորուստներից ։
Հանդիպում լորդ Նելսոնի հետ
1805 թվականի սեպտեմբերին գեներալ-մայոր Ուելսլին, որը նոր էր վերադարձել Հնդկաստանից և դեռևս այդքան էլ հայտնի չէր լայն հասարակությանը, ռազմական նախարարի գրասենյակին հաշվետվություն ներկայացրեց նոր նշանակման կապակցությամբ։ Սպասասրահում նա հանդիպեց փոխծովակալ Հորացիո Նելսոնին, որն արդեն լեգենդար էր դարձել Աբուքիրի (Եգիպտոս, 1798) և Կոպենհագենի ճակատամարտերից հետո։ Նա կարճ ժամանակով Անգլիայում էր` Տուլոնից Վեստ Ինդիա և դեպի հետ բազմաթիվ ամիսներ տևած ֆրանսիական նավատորմի հետապնդումից հետո։ 30 տարի անց Վելինգթոնը գրել է, որ Նելսոնը սկսել է իր հետ զրուցել, որը ըստ Ուելսլիի` «նրա կողմից գրեթե ամբողջովին այնքան մեծամիտ և անմիտ ոճով էր, որ ինձ զարմացրեց և գրեթե հակակրանք առաջացրեց» ։ Նելսոնը սպասասրահից դուրս է եկել տեղեկանալու, թե ով է այդ երիտասարդ գեներալը և և վերադառնալով փոխել է իր տոնը, հավասարը հավասարի պես քննարկել է պատերազմը, գաղութներում տիրող իրավիճակը և աշխարհաքաղաքական իրավիճակը ։ Հետագա երկխոսության մասին Վելինգթոնը հետևյալ կերպ է արտահայտվել. «Ես չեմ հիշում, որ երբևէ այդպես տարված եղած լինեի զրույցով» ։ Դա նրանց միակ հանդիպումն է եղել. յոթ շաբաթ անց Նելսոնը սպանվեց Տրաֆալգարի ճակատամարտում (1805) ։
Մականուններ
Վելինգթոնի ամենահայտնի մականունը եղել է «Երկաթե դուքս», որն առավելապես կապված էր դուքսի վարած կոշտ քաղաքականության հետ, քան կոնկրետ դեպքի հետ։ Այն հաճախ օգտագործվում էր թերթերում նվաստացնող իմաստով  ։ Սակայն այն առավել տարածված է եղել, երբ 1832 թվականին Էպսլի հաուսում տեղադրվեցին երկաթե փեղկեր (որոնք, ինչպես ասում էին, կարող էին դիմանալ հրացանի գնդակներին), որպեսզի կատաղած ամբոխը ապակիները կոտրել չկարողանար ։ Մականունն ավելի հայտնի դարձավ 1844-1845 թվականներին Փանչ ամսագրի ծաղրանկարներից հետո  ։ Վելինգթոնն այ մականուններ էլ է ունեցել. Բացի այդ, անգլերենում ռետինե ճտքակոշիկներն անվանում են «վելինգթոնյան»։ Համարվում է, որ Վելինթոնն առաջարկել է բոտֆորտները փոխարինել հորթի կաշվից պատրաստված հեծելազորային ճտքակոշիկներով, որոնք առջևի սրունքային մասում երկար են և փամփուշտներից խոցելի ձիավորների սրունքներն ավելի լավ են պաշտպանում ։
Գրականություն
Կատեգորիա:Գեներալիսիմուսներ Կատեգորիա:Մեծ Բրիտանիայի արտաքին գործերի նախարարներ Կատեգորիա:Անձինք այբբենական կարգով Կատեգորիա:Միացյալ Թագավորության վարչապետներ Կատեգորիա:Վաթերլոոյի ճակատամարտ Կատեգորիա:Վիկտորյական դարաշրջան Կատեգորիա:Լոնդոնի թագավորական ընկերության անդամներ Կատեգորիա:Միացյալ Թագավորության դեսպաններ Կատեգորիա:Կաթվածից մահացածներ Կատեգորիա:Ֆելդմարշալներ Կատեգորիա:Վիկտորյական դարաշրջանի անձինք Կատեգորիա:Անգլիկաններ Կատեգորիա:Մարշալներ Կատեգորիա:Մեծ Բրիտանիայի քաղաքական գործիչներ Կատեգորիա:Բրիտանացի դիվանագետներ Կատեգորիա:Դուբլին քաղաքում ծնվածներ Կատեգորիա:18-րդ դարի բրիտանացիներ Կատեգորիա:19-րդ դարի բրիտանացիներ Կատեգորիա:Նապոլեոնյան պատերազմներ Կատեգորիա:Կապիչի շքանշանի ասպետներ Կատեգորիա:Բաղնիքի շքանշանի ասպետներ Կատեգորիա:Բաղնիքի շքանշանի Մեծ Խաչի ասպետներ
Աղաքար (գետ)
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Գետիկ գետի վտակներ
Այշի Նոյշտադ
Այշի Նոյշտադ (Neustadt an der Aisch), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշի Նոյշտադ-Բադ Վինդսհայմ շրջանում։ Բնակչությունը կազմում է 12 165 մարդ (2010 թվականի դեկտեմբերի 31-ի տվյալներով) ։ Տարածքը 61,20 կմ² է։ Պաշտոնական կոդը՝ 09 5 75 153։
Ծանոթագրություններ
Կատեգորիա:Գերմանիայի բնակավայրեր
Joanne
Joanne , ամերիկացի երգչուհի Լեդի Գագայի չորրորդ ստուդիական ալբոմը, որը թողարկվել է 2016 թվականի հոկտեմբերի 21-ին Interscope լեյբլում ։ Ալբոմի ձայնագրման աշխատանքները տևել են կես տարի։ Երգչուհին ալբոմի վրա աշխատել է, համագործակցելով այնպիսի պրոդյուսերների և հեղինակների հետ, ինչպիսիք են BloodPop-ը, Քևին Փարքերը, Մարկ Ռոնսոնը և RedOne-ը ։ Ալբոմի առաջին՝ «Perfect Illusion» սինգլը թողարկվել է 2016 թվականի սեպտեմբերի 9-ին։
Հավաստագրումներ և վաճառքներ
!scope="row"|Worldwide (IFPI)
Օբերիքելսհայմ
Հեմերսհայմ (Oberickelsheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 705 մարդ (2010 թվականի դեկտեմբերի 31-ի տվյալներով) ։ Տարածքը 18,22 կմ² է։ Պաշտոնական կոդը՝ 09 5 75 155։
Ծանոթագրություններ
Կատեգորիա:Գերմանիայի բնակավայրեր
Երգում է Գոհար Գասպարյանը (ֆիլմ, 1963)
Երգում է Գոհար Գասպարյանը, 1963 թվականին «Հայֆիլմ» կինոստուդիայի նկարահանած ֆիլմ։
Սյուժե
11 նովելից բաղկացած ֆիլմի հիմքում դասական երաժշտական ստեղծագործություններ են, որոնց կատարումով հանդես է գալիս մեծահամբավ երգչուհի Գոհար Գասպարյանը ։
Ծանոթագրություններ
Կատեգորիա:1963 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Գրիգոր Մելիք-Ավագյանի ֆիլմեր Կատեգորիա:«Հայֆիլմ» ստուդիայի ֆիլմեր
Ռոզարիու Ուեստիի գավառ
Ռոզարիու Ուեստիի գավառ (Microrregião de Rosário Oeste), գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավկենտրոնական մաս (մարզ)ի մեջ։ 2006 թվականի տվյալներով բնակչությունը կազմում է 32 415 մարդ։ Զբաղեցված տարածքը 10 665,152 կմ²։ Բնակչության խտությունը 3,0 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մատու Գրոսու նահանգի գավառներ
Կոնստանտին Վասիլև
Կոնստանտին Վիկտորովիչ Վասիլև (Konstantin Vassiljev, ), էստոնացի ֆուտբոլիստ։ Լեհական «Յագելոնիա» ֆուտբոլային ակումբի և Էստոնիայի ազգային հավաքականի կիսապաշտպան։ Աչքի է ընկնում հեռահար ուժեղ հարվածներով ։
Էստոնիայի եռակի չեմպիոն, գավաթի և սուպերգավաթի դափնեկիր։ Երեք անգամ ճանաչվել է Էստոնիայի տարվա լավագույն ֆուտբոլիստ։ Էստոնական Սպիտակ աստղ չորրորդ կարգի շքանշանի ասպետ ։
Ակումբային
Սլովենիայի առաջնությունում Կոնստանտինը նշում է իր նորամուտը 2008 թվականի մարտի 2-ին։ Այդ օրը «Նաֆտան» «Ցելե» ակումբի դեմ կայացած խաղում պարտվում է 2-0 հաշվով ։ Առաջին գոլը առաջնությունում էստոնացին հեղինակում է 2008 թվականի մարտի 16-ին։ 2011 թվականի փետրվարին նա պայմանագիր է կնքում «Կոպեռ» ակումբի հետ ։ Պայմանագրի ժամկետը ներառում էր երկուս ու կես տարի, սակայն Կոնստանտինը այդ ակումբի կազմում անցկացնում է ընդամենը կես մրցաշրջան և օգնում է նրանց դառնալ առաջնության բրոնզե մրցանակակիր ։ Այդ մրցաշրջանում Կոնստանտինը քվեարկության արդյունքում ճանաչվում է Սլովենիայի առաջնության երկրորդ լավագույն ֆուտբոլիստ ։
2011 թվականի օգոստոսի 30-ին Կոնստանտինը տեղափոխվում է «Ամկար» ։ Վասիլևին այդ ակումբ հրավիրել էր Ռաշիդ Ռահիմովը, որը այդ ժամանակ հանդիսանում էր ակումբի մարզիչը։ Ռահիմովը Վասիլևի հետ մեծ հույսեր ուներ, սակայն «Ամկար» տեղափոխվելուց մեկ շաբաթ անց ակումբի գլխավոր մարզիչը փոփոխվում է։ Նոր գլխավոր մարզիչն է դառնում Միոդրագ Բոժովիչը։ Բոժովիչին ակումբային «գահին» նշանակելուց հետո Վասիլևը կորցնում է իր տեղը թիմի հիմնական կազմում, որը ուներ դեռևս Ռահիմովի գլխավորության շրջանում։ Էստոնացուն ամեն դեպքում հաջողվում է վերադառնալ թիմի հիմնական կազմ առաջնության գարնանային շրջանում։ Այդ ժամանակահատվածում նա անցկացնում է 12 հանդիպում և կատարում է մի քանի գոլային փոխանցում  ։
2014 թվականի օգոստոսին հայտնի է դառնում, որ Կոնստանտինը դառնալու է «Պյաստ» ակումբի ֆուտբոլիստը ։ Նոր ակումբի կազմում նա անցկացնում է մեկ մրցաշրջան և 2015 թվականի ամռանը նոր պայմանագիր է կնքում լեհական «Յագելոնիա» ակումբի հետ  ։
2017 թվականի հունվարի 2-ին Կոնստանտինը կարիերայում արդեն հինգերորդ անգամ ստանում է Էստոնիայի ֆուտբոլի ֆեդերացիայի կողմից տրվող «Արծաթե գնդակ» մրցանակին, որը ամեն տարի բաժին է հասնում առաջնության ամենագեղեցիկ գոլի հեղինակին ։ Մինչև այս Կոնստանտինը ստացել էր այդ մրցանակը 2009, 2011, 2012 և 2014 թվականներին  ։
2017 թվականի ապրիլի 2-ին «Նեցեչայի» դեմ կայացած խաղում Վասիլևը հանդիպման 25-րդ րոպեին լքում է խաղադաշտը. ինչպես ավելի ուշ հայտնի է դառնում պատճառը վնասվածքն էր ։ Բուժման կուրսը ենթադրվում էր որ կտևի չորսից վեց շաբաթ ։ 2016-17 մրցաշրջանի արդյունքում Վասիլևը ճանաչվում է առաջնության երկրորդ լավագույն ֆուտբոլիստ, իսկ «Վիսլայի» դեմ նրա կողմից խփված գոլը դառնում է առաջնության լավագույնը  ։ Այդ նույն տարվա հունիսին հայտնի է դառնում, որ Կոնստանտին Վասիլևը չի երկարաձգել իր պայմանագիրը և լքել է լեհական ակումբը։ Երկու տարվա ընթացքում նա այդ ակումբի կազմում անցկացնում է 73 հանդիպում և դառնում է 20 գոլի հեղինակ  ։
Միջազգային
2002 թվականին Կոնստանտին Վասիլևը քննություն է հանձնում Էստոնիայի քաղաքացիություն ստանալու համար, ինչը թույլ է տալիս նրան 2006 թվականին հանդես գալ Էստոնիայի ֆուտբոլի ազգային հավաքականի կազմում։ 2010 թվականի հոկտեմբերի 8-ին Եվրո-2012-ի որակավորման փուլի շրջանակներում կայացած Սերբիայի ազգային հավաքականի դեմ արտագնա խաղում նա տուգանային հրապարակից դուրս կատարած ուժեղ հարվածի շնորհիվ գոլի հեղինակ է դառնում։ 2011 թվականի մարտի 29-ին սերբերի դեմ կայացած տնային խաղում Վասիլևը գոլի հեղինակ է դառնում արդեն՝ տուգանային նշանակետից կատարած հարվածով։ Որակավորման փուլի շրջանակներում Կոնստանտինը Էստոնիայի հավաքականի համար դառնում է առանցքային ֆուտբոլիստ ։ 2014 թվական աշխարհի առաջնության որակավորման փուլում Վասիլևի մոտ առավել հաջող է ստացվում Նիդերլանդների հավաքականի դեմ կայացած տնային խաղը, որում նա դառնում է դուբլի հեղինակ։ Այդ իրադարձությունը տեղի էր ունեցել ընդամենը մի քանի օր անց այն բանից, երբ կիսապաշտպանի ընտանիքում ծնվել էր նրա երկրորդ աղջիկը   ։
Անձնական կյանք
Կոնստանտինը ամուսնացած է, ունի երկու աղջիկ՝ Յանան և Վիկտորիան ։ 2017 թվականին նա իր ընտանիքի հետ միասին ապրել է Լեհաստանում ։
Արտաքին հղումներ
Կատեգորիա:Էստոնացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Յագելոնիայի ֆուտբոլիստներ Կատեգորիա:Էստոնիայի հավաքականի ֆուտբոլիստներ Կատեգորիա:Պյաստ Գլիվիցեի ֆուտբոլիստներ Կատեգորիա:Ամկար Պերմի ֆուտբոլիստներ
Օբերնցեն
Օբերնցեն (Obernzenn), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2663 մարդ (2010 թվականի դեկտեմբերի 31-ի տվյալներով) ։ Տարածքը 39,67 կմ² է։ Պաշտոնական կոդը՝ 09 5 75 156։
Ծանոթագրություններ
Կատեգորիա:Գերմանիայի բնակավայրեր
Կենացբլուր (լեռ)
Կենացբլուր, Ջանփաթա, լեռ Հայաստանի Գեղարքունիքի մարզում, Արեգունի լեռների հյուսիսարևմտյան ճյուղավորություններում, Կարմիրի լեռներում, Կալավան գյուղից 4 կմ հարավ–արևելք, Դիլիջան քաղաքից 25 կմ հարավ-արևելք։ Բարձրությունը 2428 մ է ։
Ծանոթագրություններ
Կատեգորիա:Գեղարքունիքի մարզի լեռներ
Բիդոն
Բնակչությունը 2008 թվականի դրությամբ կազմում է 159 մարդ, բնակչության խտությունը` 5.50 մարդ/կմ²։ Բնակավայրը զբաղեցնում է 28.93 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Լիոն քաղաքից` 160 կմ հարավ, Պրիվա քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Sony Music Entertainment
Sony Music Entertainment (կամ ուղղակի Sony Music), աշխարհում մեծությամբ 2-րդ ձայնագիր ընկերությունը։ Մտնում է «Մեծ քառյակի մեջ»։ Պատկանում է Sony-ին, ղեկավարվում է Sony Corporation of America-ի կողմից։ Ընկերությունը միավորում է ավելի քան 200 լեյբլ, ներկայացուցիչներ ունի աշխարհի 44 երկրներում։ Sony Music-ի գործունեությունը գործնականում ընդգրկում է շոու-բիզնեսի բոլոր կողմերը և ունի հետևյալ ուղղությունները. երաժշտական կոնտենտի թվային և ֆիզիկական վաճառք, ֆիլմերի երաժշտությունների, գովազդների և հեռուստատեսության համաժամանակացում, գովազդային օգտագործման համար համերգների կազմակերպում և դերասանների իմիջների վաճառք։
Ընկերությունն այսօր
Ընկերությունը միավորում է ավելի քան 200 լեյբլ, որոնցից շատերը իրենց երկար, հաջող աշխատանքի համար դարձել են լեգենդար։ Դրանք են՝ Columbia-ն, RCA-ն, Arista-ն, Epic-ը և այլն։
Sony Music-ը դարձել է հարազատ տուն 20-րդ դարի հայտնի արտիստների համար. Էլվիս Փրեսլի, Մայքլ Ջեքսոն, AC/DC, Boney M., Eruption, Milli Vanilli, Ադրիանո Չելենտանո, Մայլզ Դեյվիս, Բոբ Դիլան, Բարբարա Սթրեյզանդ, Սելին Դիոն, Օզզի Օսբորն և շատ այլ հայտնիներ։ Այսօր իրավիճակը չի փոխվել. Sony Music-ի հետ աշխատում են Kasabian, Ավրիլ Լավին, Բրիթնի Սփիրս, Բիյոնսե Նոուլզ, Ալիշա Քիզ, Լեոնա Լյուիս, Դայդո, Փինկ, Շակիրա, One Direction և այլն։
Պարսկական աղբ
Պարսկական աղբ, ճարտարապետական դետալների ու քանդակների ամբողջություն, որոնք վնասել կամ պղծել են պարսիկներն Աթենքում մ.թ.ա. 480/479 թվականին։
Պատմություն
Հույն-պարսկական պատերազմների ժամանակ՝ մ.թ.ա. 480/479 թվականի, պարսկական զորքը գրավել է Աթենքի Ակրոպոլիսը։ Աթենքի գրեթե ողջ բնակչությունն այդ ժամանակ հեռացել էր քաղաքից, իսկ վերադառնալուց հետո նրանք տաճարները գտել են ավերված, իսկ գանձերը՝ թալանված։ Պղծված սրբություններն Աթենքի բնակիչները հավաքել են ու թաղել, իսկ հին տաճարների տեղում կառուցվել են նորերը։
«Պարսկական աղբի» թաղման վայրը 1863-1866 թվականներին գտնել է ֆրանսիացի հնագետ Շառլ Էռնեստ Բյոլեն ։ Մեկ այլ հատված ավելի ուշ հայտնաբերել են Պանայոտիս Կավադիսն ու Վիլհելմ Դյորպֆելդը։ Գտածոների թվում եղել են բազմաթիվ արխաիկ կորաներ, ինչպես նաև տաճարների ճակատամասերի հատվածներ, որոնք ենթադրաբար տեղակայված են եղել Ակրոպոլիսում։ Բազմաթիվ քանդակների վրա լավ պահպանվել են ներկի հետքեր, որոնք թույլ են տալիս եզրակացություններ կատարել արխաիկ հուշարձանների գունավորման մասին։
Գրականություն
Կատեգորիա:Աթենքի պատմություն Կատեգորիա:Աթենքի Ակրոպոլիս Կատեգորիա:Հույն-պարսկական պատերազմներ Կատեգորիա:Մ.թ.ա. 480 Կատեգորիա:Մ.թ.ա. 479
Բադ Վինդսհայմ
Բադ Վինդսհայմ (Bad Windsheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 11 811մարդ (2010 թվականի դեկտեմբերի 31-ի տվյալներով) ։ Տարածքը 78,26 կմ² է։ Պաշտոնական կոդը՝ 09 5 75 112։ Բաժանվում է 10 ենթաշրջանների։
Արտաքին հղում
Կատեգորիա:Գերմանիայի բնակավայրեր Կատեգորիա:1248 թվականին հիմնադրված բնակավայրեր
Հիլբերտ
Հիլբերտ (CGS) և էլեկտրամագնիսական (CGSM) բացարձակ համակարգերում նշանակվում է գբ (միջազգային նշանակումը՝ Gb)։ Հայաստանում սահմանվում է իբրև մագնիսաշարժ ուժ՝ այնպիսի հաղորդիչի միապատիկ շրջանցման դեպքում, որով անցնում է c/4ji (CGS, c-ն լույսի արագությունն է վակուումում) կամ l/4jt (CGSM) միավոր հոսանք։ 1 գբ= 0, 795775 ամպեր (մագնիսաշարժ ուժի միավորը, միավորների միջազգային համակարգում)։
Կատեգորիա:Չափման միավորներ Կատեգորիա:Մագնիսականություն
Բաուդենբախ
Բաուդենբախ (Baudenbach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1199 մարդ (2010 թվականի դեկտեմբերի 31-ի տվյալներով) ։ Տարածքը 22,09 կմ² է։ Պաշտոնական կոդը՝ 09 5 75 113։
Ծանոթագրություններ
Կատեգորիա:Գերմանիայի բնակավայրեր
Էրին Գրեյ
Էրին Գրեյ (Erin Gray, ), ամերիկացի դերասանուհի։
Վաղ կյանք
Էրին Գրեյը ծնվել է Հոնոլուլուում (Հավայան կղզիներ ): Երբ Գրեյը ութ տարեկան էր, նրա ծնողները բաժանվեցին, և հաջորդ մի քանի տարիների ընթացքում նա ապրել է իր տատի հետ Փալմ Սփրինգսում ։ Ի վերջո Էրինը մոր հետ տեղափոխվել է Կալիֆոռնիա, որտեղ սովորել է Ռեդվուդի ավագ դպրոցում, իսկ հետո Palisades Charter High School դպրոցում ։
Կարիերա
1965 թվականին, 15 տարեկան հասակում, Էրին Գրեյը հոլիվուդյան գործակալություններից մեկում սկում է իր ֆոտոմոդելի կարիերան։ Հասել է որոշակի հաջողությունների որպես մոդել և մինչև 1975 թվականն իր տարեկան եկամուտը կազմում էր ավելի քան 100,000 ԱՄՆ դոլար ։ 1978 թվականին նկարահանվել է «Երեկոն Բյուզանդիայում» հեռուստաֆիլմում, որտեղ կինոքննադատների կողմից լավ արձագանքների է արժանացել իր դերասանական խաղը, ինչից հետո Universal Studios առաջարկել է դերասանուհուն կնքել յոթնամյա պայմանագիր։ Հաջորդ տարի «Բակ Ռոջերսը 25-րդ դարում» հեռուստասերիալում նա ստացել է գլխավոր կնոջ դերը ։
Սերիալն ավարտվելուց հետո Էրին Գրեյը Քեննի Ռոջերսի հետ նկարահանվել է «Վեցի ավազակախումբ» ֆիլմում, որը ձախողվել է վարձույթում։ 1982 թվականին ստացել է գլխավոր դեր «Արծաթե գդալներ» կատակերգական սերիալում, որը ունեցել է 5 եթերաշրջան և ավարտվել 1987 թվականին։ Այն ավարտվելուց հետո նա շարունակել է մնալ հեռուստատեսությունում, նկարահանվել է այնպիսի սերիալներում, ինչպիսիք են՝ «Հյուրանոց», «Նա գրել է սպանություն» և «Լոս Անջելեսի օրենքը», ինչպես նաև նկարահանվել է մի քանի ֆիլմում, որոնցից ամենահայտնին հավանաբար 1993 թվականի «Վերջին ուրբաթ. Ջեյսոնն ուղարկվում է դժոխք»։
Անձնական կյանք
Էրին Գրեյն ամուսնացել է երկու անգամ։ Ունի երկու զավակ ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի դերասանուհիներ
Բուրգբերնհայմ
Բուրգբերնհայմ (Burgbernheim), կոմունա Գերմանիայում, Բավարիա երկրամասում։
Ծանոթագրություններ
Կատեգորիա:Գերմանիայի բնակավայրեր
Matoma
Թոմ Սթրեյթ Լագերգրեն (Tom Stræte Lagergren, ), նորվեգացի դիջեյ և պրոդյուսեր։
Կենսագրություն
Թոմ Լագերգրենը ծնվել է Նորվեգիայի Օսենս քաղաքում ։ Մանկության տարիներից սկսել է դաշնամուր նվագել սովորել ։ Նա համագործացել է հայտնի դաշնակահերներ՝ Հովար Հիմզեի և Լեյֆ Օվե Անդերսոնի հետ ։ Թոմը սովորել է Նորվեգիայի բնական և տեխնիկական գիտությունների համալսարանում, որտեղ ստացել է արվեստի բակալավրի աստիճան։ Matoma-ն օգտագործում է համակարգչային ծրագրեր, որպեսզի ստեղծի երաժշտական հատուկ էֆեկտներ, ինչպես նաև այլ երաժշտական գործիքներ ։
Կարիերա
«Free Fallin Tropical Mojito Remix» սինգլը ձայնագրվել է պրոդյուսեր Nelsaan-ի հետ համատեղ ։ Matoma-ն առաջարկել է « Universal Germany » ընկերությանը ստեղծել Մառլոն Ռոուդետի «When Beat Drops» երգի ռեմիքս տարբերակը ։ The Notorious B.I.G.-ի « Old Thing Back » երգի ռեմիքսը նորվեգական «VG-lista» չարթում գրավել է երկրորդ տեղը ։ Նա էնրիկե Իգլեսիասի խնդրանքով ստեղծել է« Bailando (Matoma Remix)» երգի ռեմիքս տարբերակը։
2014 թվականին Matoma-ն ստեղծել է դանիացի դիջեյ Hedegaard-ի « Happy Home »-ի Happy Home (Matoma Remix) ռեմիքս տարբերակ։ Սինգլի ռեմիքսը 2014 թվականի սեպտեմբերին ձայնագրվում է «Copenhagen Records» լեյբլում ։ Նույն թվի հոկտեմբերին Matoma-ն ռեմիքսի է վերածել Էմինեմի «Bueiness» երգը ։ «Warner Music Norway» լեյբլում Matoma-ն և Nelsaan-ը ստեղծել են «I Don’t Want to Talk About It»-ի ռեմիքս տարբերակը ։ Դա Matoma-ի և Nelsaan-ի երկրորդ համատեղ սինգլն էր։
2015 թվականին նա թողարկել է MYNGA-ի «Back Home» երգի ռեմիքս տարբերակը, Կոսմո Կլյանի մասնակցությամբ։
2016 թվականի հոկտեմբերի 15-ին Matoma-ն համագործակցել է «The Vamps» խմբի հետ, որի հետ միասին ձայնագրել է «All Night» սինգլը ։ 2017 թվականին այդ տեսահոլովակը YouTube-ում հավաքել է 286 միլիոնից ավել դիտում ։ 2017 թվականի սեպտեմբերի 1-ին Matoma-ն թողարկել է երկրորդ համատեղ սինգլը « The Vamps » խմբի հետ՝ «Staying Up» ։
Սկավառակագրություն
Ալբոմներ
Արտաքին հղումներ
Կատեգորիա:Նորվեգացի երաժիշտներ
Հիպերգլիկեմիա
Հիպերգլիկեմիա, գերշաքարարյունություն, արյան մեջ շաքարի պարունակության ավելացումը 120 մգ%-ից բարձր։ Առողջ մարդկանց մոտ ժամանակավոր հիպերգլիկեմիան կարող է առաջանալ մեծ քանակությամբ շաքար ընդունելուց (սննդային հիպերգլիկեմիա), ուժեղ ցավերից, հոգեկան գերլարումներից։ Կայուն հիպերգլիկեմիան հանդիպում է շաքարային հիվանդության, ներզատիչ գեղձերի այլ հիվանդությունների, C և B 1 խմբի վիտամինների անբավարարության, տենդի և հիպօքսիայի դեպքերում։
Ծանոթագրություններ
Կատեգորիա:Շաքարախտ Կատեգորիա:Դիաբետաբանություն
Հիպերգեն պրոցեսներ
Հիպերգեն պրոցեսներ (< հիպեր... և γένεσις-ծագում), միներալային նյութի քիմիական և ֆիզիկական վերափոխման պրոցեսներ երկրակեղևի վերին հորիզոններում և մակերևույթում մթնոլորտի, ջրոլորտի ու կենդանի օրգանիզմների ներգործության շնորհիվ ցածր ջերմաստիճանների դեպքում։ Հիպերգեն պրոցեսներն ընդգրկում են՝ քիմական քայքայումն ու տարրալուծումը, հիդրոլիզը, հիդրատացումը, օքսիդացումը, կարբոնատացումը և այլն։ Հիպերգեն պրոցեսների ազդեցությամբ տեղի են ունենում հանքավայրերի հողմահարման կեղևի և օքսիդացման զոնայի առաջացումը, ստորերկրյա, գետերի, լճերի, ծովերի և օվկիանոսի ջրերի բաղադրության ձևավորումը, քեմոգեն և բիոգեն նստվածքագոյացումը, նստվածքների դիագենեզը և վաղ էպիգենեզը։ Եթե ներքին պրոցեսների համար կարևոր ազդակներ են ծառայում ջերմաստիճանը և ճնշումը, ապա հիպերգեն պրոցեսների առաջատար գործոններն են միջավայրի ալկալիականությունը կամ թթվայնությունը և օքսիդացման-վերականգնման պոտենցիալը։ Մեծ դեր են խաղում նաև կենսաերկրաքիմիական պրոցեսները։ Հիպերգեն պրոցեսների հետևանքով առաջանում են մի շարք արժեքավոր օգտակար հանածոների (նիկել, երկաթ, մագնեզիտ, բոքսիտ, կաոլին, ոսկու և պլատինի ցրոնային) հանքավայրեր։
Կատեգորիա:Աշխարհագրություն
Բուրգհասլախ
Բուրգհասլախ (Burghaslach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2504 մարդ (2010 թվականի դեկտեմբերի 31-ի տվյալներով) ։ Տարածքը 44,02 կմ² է։ Պաշտոնական կոդը՝ 09 5 75 116։
Բուրգհասլախի հարևան համայնքներն են Գայզելվինդը, Շլյուսելֆելդը, Վեստենբերգսգրեուտը, Մարկտ Տաշենդորֆը, Շայնֆելդը և Օբերշայնֆելդը։
Համայնքը ստորաբաժանվում է 16 վարչական բաժանմունքների։
Ծանոթագրություններ
Կատեգորիա:Գերմանիայի բնակավայրեր
Դաքսբախ
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1787 մարդ (2010 թվականի դեկտեմբերի 31-ի տվյալներով) ։ Տարածքը 20,58 կմ² է։ Պաշտոնական կոդը՝ 09 5 75 117։
Ծանոթագրություններ
Կատեգորիա:Գերմանիայի բնակավայրեր
Սարգիս Մովսիսյան (այլ կիրառումներ)
Սարգիս Մովսիսյան անուն-ազգանունը կարող է վերաբերել հետևյալ անձանց.
Սենթ Ջոնս քոլեջ (Օքսֆորդ)
Սենթ Ջոնս (St John's College), Օքսֆորդի համալսարանի քոլեջ։ Համարվում է համալսարանի ամենահարուստ քոլեջը, որի բյուջեն 2010 թվականին եղել է 313 միլիոն ֆունտ։ 2015 թվականին քոլեջի բյուջեն կազմել է 442.2 ֆունտ ստերլինգ ։
Քոլեջի շինությունը գտնվում է մեծ տարածքում, դրանք ներառում են ինչպես ժամանակակից շինությունները, այնպես էլ քոլեջի հին շենքը։
Պատմություն
1555 թվականի մայիսի 1-ին, Լոնդոնի քաղաքապետ Թոմաս Ուայթը թագավորից թույլատվություն է ստացել կառուցելու Օքսֆորդի համալսարանի ուանողների համար բարեգործական մի քոլեջ։
Ի սկզբանե քոլեջում սովորում էին կաթոլիկ հոգևորականներ՝ հակահեղափություն անցկացնելու համար, որը կազմակերպել էր Մարի Թյուդոր թագուհին։ Հետագայում քոլեջում սովորեցին արդեն անգլիացի հոգևորականներ։ Քոլեջ նաև հայտնի դարձավ շնորհիվ իր բժշկական և իրավաբանական ֆակուլտետների։
Արտաքին հղումներ
Կատեգորիա:Օքսֆորդի համալսարան Կատեգորիա:Օքսֆորդի համալսարանի քոլեջներ
Դիսպեք
Դիսպեք (Diespeck), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 3639 մարդ (2010 թվականի դեկտեմբերի 31-ի տվյալներով) ։ Տարածքը 20,99 կմ² է։ Պաշտոնական կոդը՝ 09 5 75 118։
Ծանոթագրություններ
Կատեգորիա:Գերմանիայի բնակավայրեր
Կարմիրի լեռներ
Կարմիրի լեռներ, Կարմիրի լեռնաշղթա, լեռներ Հայաստանի Գեղարքունիքի մարզում, Արեգունի լեռների ճյուղավորությունը Կարմիրի լեռնանցքից դեպի հյուսիս-արևմուտք՝ Գետիկ, Բարեբեր և Դրախտիկ գետերի միջև, Կալավան գյուղից 4 կմ հարավ–արևելք։ Ամենաբարձր գագաթը Կենացբլուր լեռն է՝ 2428 մ բարձրությամբ ։
Ծանոթագրություններ
Կատեգորիա:Գեղարքունիքի մարզի լեռնաշղթաներ
Խորը ճեղքվածք (ֆիլմ, 2016)
«Խորը ճեղքվածք» (High Strung), 2016 թվականին նկարահանված ամերիկյան ֆիլմ։ Ֆիլմի ռեժիսորն է Մայքլ Դեմիենը, սցենարի հեղինակներն են`Ջենին և Մայքլ Դեմիենները։ Ֆիլմի գլխավոր hերոսներն են Քենեն Քամփան, Նիկոլաս Ջելիթզինը, Ջեյն Սեյմուրը, Սոնոյա Միզունոն, Ռիչարդ Սաութհեյթը և Փոլ Ֆրիմենը։ Ֆիլմի պրեմիերան տեղի է ունեցել 2016 թվականի ապրիլի 8-ին։
Սյուժե
Ռուբին դասական բալետի պարուհի է, որը դրամաշնորհ է ստացել սովորելու Մանհեթենի Արվեստների կոնսերվատորիայում։ Նա հանդիպում է մի մռայլ, երիտասարդ ջութակահարի հետ, ում անունը Ջոննի է։ Ջոննին գումար վաստակելու համար նվագում է Նյու Յորքի մետրոյի կայարանում։ Մի օր կայարանում գողանում են նրա ջութակն ու գումարը։ Ռուբին փորձում է օգնել Ջոննիին՝ պարտքով իր կոնսերվատորիայից վերցնելով ջութակ, բայց Ջոննին ասում է աղջկան, որ նա չի ցանկանում ողորմություն ընդունել, կարծես մեղադրելով աղջկան, որ նա հարուստ է, սակայն այցելում է կոնսերվատերիա։ Նա գիտեր, որ Ջոննին անօրինական է ապրում ԱՄՆ-ում, այդ պատճառով էլ չի դիմել ոստիկանություն` օգնություն ստանալու նպատակով։ Ռուբին իմանում է, որ շուտով տեղի է ունենալու երաժշտական մրցույթ, որին կարող են մասնակցել դուետներ՝ բաղկացած դասական պարողից և ջութակահարից։ Մրցույթի հաղթողը կստանա գումար, որի միջոցով Ջոննին կկարողանա ստանալ ուսանողական վիզա։ Ռուբին զրկվել է կրթաթոշակից ժամանակակից պար առարկայից ցածր գնահատական ստանալու պատճառով։ Այսպիսով, Ռուբիին և Ջոննիին գումար է անհրաժեշտ։ Ջոննին դիմում է էմիգրացիոն իրավաբանին` օգնելու նրան ստանալ գրին քարտ, բայց պարզվում է, որ իրավաբանը խաբեբա է։ Ջոննին և Ռուբին ժամանակի ընթացքում զգում են, որ անտարբեր չեն միմյանց նկատմամբ։ Իրավիճակն ավելի է բարդանում, երբ մրցակցության մեջ են մտնում այլ ուսանողներ, ովքեր այնքան էլ չեն սիրում Ջոնիին։ Նրանցից մեկը նախանձում է Ջոննիին, քանի որ նա յուրահատուկ տաղանդով օժտված ջութակահար է։ Բայց, միանալով մի հիփ հոփ խմբի, Ջոննին և Ռուբին ցուցադրում են ապշեցուցիչ ելույթ և գրավում են առաջին հորիզոնականը։
Էկրանավորում
Ֆիլմի պրեմիերան տեղի է ունեցել 2016 թվականի փետրվարի 8–ին Սանտա Բարբարա միջազգային կինոփառատոնի ժամանակ ։
Արտաքին հղումներ
Կատեգորիա:Ամերիկյան ֆիլմեր Կատեգորիա:2016 ֆիլմեր Կատեգորիա:Անգլերեն ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան դրամա ֆիլմեր
Հարրի Փոթեր (շարքային)
Հարրի Փոթթեր (Harry Potter, ), շարքային ։ Մեծ Բրիտանիայի բանակի թագավորական Վուստելշիրյան գնդում, ում գերեզմանը Ռամլեում (Իսրայել), դարձել է տեսարժան վայր Ջ, Կ, Ռոուլինգի գրքերից հետո։
Կյանքը և Մահը
Հարրի Փոթթերը ծնվել է կոշկակար Դևիդ Փոթթերի բազմազավակ ընտանիքում, նա առաջին Համաշխարհային պատերազմում վիրավորվել էր, և հիմա ապրում է Կիդդերինստերում, ոչ շատ հեռու Բիրմինգեմից։ Նա 7 քույր և եղբայր ուներ։ 14 տարեկանում նա թողել է դպրոցը, և գնացել է գորգերի ֆաբրիկայում աշխատելու, որպեսզի կերակրի ընտանիքին։ 1938 թվականի հունվարի 3-ին, 16 տարեկան հասակում այդ նույն նպատակով կամավոր է գրանցվել Բիրմինգեմի բանակում, իրեն երկու տարի ավելացնելով որպես չափահաս (այդ պատճառով գերեզմանաքարի վրա գրված է 19 տարեկան)։ Գրանցվել է Վուստերշինյան բանակի առաջին գնդում, վարորդ է աշխատել ավտոտրանսպորտային բաժնում։ Ունեցել է «Հարրի-վրայերթ» կեղծանունը։
Սեպտեմբերին գունդը ուղարկվել է անդրմանդատային Պաղեստին, որպեսզի ճնշեն արաբական ապստամբությունը և միանգամից միացավ հարձակվող ջոկատին։ 1939 թվականի գարնանից սկսած Գարրին տրվել է «D» ջոկատին, որը կանգնել էր ջրհան կայանի մոտ, և ջուր էր տալիս Հևրոնին, և որը գտնվում էր քաղաքից 10 կմ հեռավորության վրա դեպի հարավ, Վիրսավիայի ճանապարհին։
Այդ վայրը անգլիացիների կողմից անվանվել է «Պամպետ» («Pumpet», կարճեցված «pumping station» անվանումից)։
Հուլիսի 22-ին ուշ երեկոյան «D» վաշտը ետ է գալիս Աս-Սամույից, և հարձակման է ենթարկվում Հերոն ճանապարհից 39 մ հեռավորության վրա՝ Վիրսավիայում։ Հարձակման ժամանակ շարքային Հարրի Փոթթերը սպանվում է, իսկ շարքայի Դերբին, Վարվիկը, Պիրսոնը և Սիմմոնդսը վիրավորվում են։ Ջոզեֆ Դերբին մահացել է Երուսաղեմի հոսպիտալում սեպտեմբերի 7-ին։
Գերեզման
Գերեզմանը տեղական իշխանությունների կողմից ներառվել է քաղաքի զբոսաշրջային տեսարժան վայրերի ցանկում ։
Արտաքին հղումներ
Կատեգորիա:Անգլիացի զինվորականներ
Դիթերսհայմ
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2164 մարդ (2010 թվականի դեկտեմբերի 31-ի տվյալներով) ։ Տարածքը 31,21 կմ² է։ Պաշտոնական կոդը՝ 09 5 75 119։
Ծանոթագրություններ
Կատեգորիա:Գերմանիայի բնակավայրեր
Բոֆր
Բոֆր (Boffres), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 629 մարդ, բնակչության խտությունը` 20.90 մարդ/կմ²։ Բնակավայրը զբաղեցնում է 30.10 կմ² տարածք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 399 աշխատունակ (15-64 տարեկան) բնակիչ, որոնցից ակտիվ էին 296-ը, իսկ ոչ ակտիվները` 103։ Ակտիվության ցուցանիշը կազմում է 74,2 %։ 296 աշխատունակ մարդկանցից աշխատել է 269 անձ (145 տղամարդ և 124 կին)։ Գործազուրկ են եղել 27 անձ (14 տղամարդ և 13 կին)։ 103 անաշխատունակներից 28-ը եղել են աշակերտներ կամ ուսանողներ, 43-ը` թոշակառուներ, իսկ 32-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մատնախոսության հայերեն այբուբեն
Կատեգորիա:Հայերեն Կատեգորիա:Ժեստերի լեզուներ
Վատ Կորեշի
Վատ Կորեշի (Vath Koreshi, ), ալբանացի պետական և քաղաքական գործիչ, գրող, բանաստեղծ, լրագրող և սցենարիստ ։
Կենսագրություն և կարիերա
Վատ Կորեշին ծնվել է 1936 թվականի մայիսի 7-ին ալբանական Լյուշնյա քաղաքում ։ Տիրանայի պոլիտեխնիկական համալսարանի երկրաբանության ֆակուլտետն ավարտելուց հետո Վատը հինգ տարի Կուկաս քաղաքում աշխատել է իր մասնագիտությամբ։ Հետո կրթությունը շարունակել է Տիրանայի համալսարանում՝ ուսումնասիրելով ալբաներեն ու ալբանական գրականություն։
1964 թվականին որպես լրագրող աշխատել է մի շարք թերթերի խմբագրություններում՝ «Zëri i rinisë» («Երիտասարդության ձայն»), «Drita» («Լույս»)։ 1974 թվականին Կորեշին որպես սցենարիստ համագործակցությամբ է հանդես եկել «Նոր Ալբանիա» (ալբ.  Kinostudio Shqipëria e Re  ) կինոստուդիայի հետ։ 1978 թվականին նշանակվել է նույն ընկերության գեղարվեստական կինոնկարների բաժնում որպես գլխավոր խմբագիր։
1987 թվականին Ալբանիայի Մշակույթի և արվեստի դեպարտամենտի ղեկավարն է եղել։
1991-ից 1992 թվականներին Ալբանիայի Մշակույթի, երիտասարդության և սպորտի նախարարն էր։ Նախարարի պաշտոնից հեռանալուց հետո աշխատել է «Onufri» հրատարակչությունում որպես տնօրեն։
2001 թվականին դարձել է Ալբանիայի ազգային ժողովի պատգամավոր՝ Ալբանիայի սոցիալիստական կուսակցության ցուցակով։
Վատ Կորեշին իր մահկանացուն կնքել է 2006 թվականի փետրվարի 3-ին Իտալիայի մայրաքաղաք Հռոմում սրտի կաթվածից։
Ստեղծագործական կյանք
Վատ Կորեշին իր ստեղծագործությունները տպագրել սկսել է դեռևս աշակերտական տարիներից։ 1964 թվականին հրատարակում է պատմվածքների ժողովածուն՝ «Kur zunë shirat e vjeshtës»: Հեղինակի գրչին են պատկանում պատմվածքների և վիպակների բազմաթիվ շարքեր։
Ավելի քան քսան կինոսցենարների հեղինակ է։
Արտաքին հղումներ
Կատեգորիա:Մայիսի 7 ծնունդներ Կատեգորիա:Փետրվարի 3 մահեր Կատեգորիա:Ալբանացի գրողներ Կատեգորիա:Ալբանիայի քաղաքական գործիչներ Կատեգորիա:20-րդ դարի բանաստեղծներ Կատեգորիա:Պետական գործիչներ Կատեգորիա:Ալբանացի լրագրողներ Կատեգորիա:Տիրանայի համալսարանի շրջանավարտներ Կատեգորիա:Ալբանացի բանաստեղծներ Կատեգորիա:21-րդ դարի գրողներ Կատեգորիա:Ալբանիայի նախարարներ Կատեգորիա:20-րդ դարի գրողներ Կատեգորիա:Ալբանիայի խորհրդարանի պատգամավորներ Կատեգորիա:Բանաստեղծներ այբբենական կարգով
Շվարցենբախ (Վերին Պֆալց)
Շվարցենբախ (Schwarzenbach), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1176 մարդ 2010 թվականի դեկտեմբերի 31-ի տվյալներով ։ Զբաղեցնում է 11,90 կմ2 տարածք։ Պաշտոնական կոդ՝ 09 3 74 156։
Արտաքին հղումներ
Կատեգորիա:Գերմանիայի բնակավայրեր
Լուկաս Վիատրի
Լուկաս Էսեկիել Վիատրի (իսպ․՝ Lucas Ezequiel Viatri, ), արգենտինացի ֆուտբոլիստ, կիսապաշտպան։ Հանդես է գալիս արգենտինական «Էստուդիանտես»-ի կազմում։
2011 թվականին հանդես է եկել Արգենտինայի ազգային հավաքականի կազմում։
Ակումբային կարիերա
2007 թվականին Վիատրին վարձակալական հիմունքներով տեղափոխվել է էկվադորական «Էմելեկ»։ Թիմի կազմում նա իր դեբյուտն է նշել Էկվադորի առաջնության և Լիբերտադորեսի գավաթի խաղարկության շրջանակներում։
Հաջորդ մրցաշրջանում արդեն նա վարձակալական հիմունքներով հանդես է եկել վենեսուելական «Մարակայբո»-ի կազմում։